# ფონდი ვიკიმედია

| ფონდი ვიკიმედია |
| --- |
| *ინგლ.*  *Wikimedia Foundation*  |
|  |
| დევიზი | Imagine a world in which every single human being can freely share in the sum of all knowledge. , تخيل عالمًا يمكن فيه لكل إنسانٍ أن يشارك بحريةٍ في مجموع المعرفة. , تخيّل واحد لعالم فين كلا بنادم كيعيش فوق لأرض عندو أكصي ل لمعرفة كاملة, Imagina un mundo en el que todo ser humano pueda compartir libremente la suma de todo el conocimiento. , Imaginez un monde dans lequel chaque être humain peut librement prendre part au partage de la totalité des connaissances humaines. , Stell dir eine Welt vor, in der jeder einzelne Mensch frei an der Summe allen Wissens teilhaben kann. Das ist unsere Verpflichtung. , წარმოიდგინეთ მსოფლიო, სადაც ყველა ადამიანს ხელი მიუწვდება კაცობრობის მიერ შექმნის მთელ ცოდნაზე., 全ての人間一人一人が全ての知識の集積を自由に共有できる世界を想像せよ, Imaginează-ți o lume în care fiecare om poate lua parte liber la tot ce reprezintă cunoaștere., Представьте себе мир, в котором каждый человек может свободно делиться всей суммой накопленных человечеством знаний. , Zamislite si svet, v katerem lahko vsako človeško bitje svobodno deli vse človeško znanje., 想象一下这样的世界：在这个世界中，每个独立的个体都能够在知识的海洋中自由分享。 , Stel je een wereld voor waarin iedereen vrijelijk gebruik kan maken van het geheel van alle menselijke kennis. Of nog korter in de Volkskrant: Alle kennis voor iedereen, door iedereen.  და Stell der eng Welt vir, an där all eenzel Persoun op dem Planéit fräien Zougang huet op d'Zomm vun allem mënschleche Wëssen. |
| შეიქმნა |
2003 წლის 20 ივნისი |
| ტიპი |
არაკომერციული ორგანიზაცია |
| მდებარეობა |
კალიფორნია,  აშშ |
| წევრები |
142 დაქირავებული მუშაკი (2012 წლის სექტემბერი) |
| მდივანი |
კეთრინ მაერი |
| ბორდის თავმჯდომარე |
კრისტოფ ჰენერი |
| დამფუძნებელი |
ჯიმი უელსი |
| ატარებს სახელს | Wikimedia movement |
| დამფუძნებელი (-ები) | ჯიმი უელსი  |
| ბიუჯეტი |  US$48.6 მილიონი |
| ქვეყანა |
აშშ |
| თავმჯდომარე | Lorenzo Losa  |
| კავშირები | Open Heritage Coalition  |
| აფილაცია | Wikimedia Endowment |
| საიტი |

**ფონდი ვიკიმედია** (ინგლ. Wikimedia Foundation, Inc., შემოკლებით WMF) — ამერიკული არაკომერციული საქველმოქმედო ორგანიზაცია, რომლის შტაბ-ბინა მდებარეობს აშშ-ში, ქალაქ სან-ფრანცისკოში. იგი მატერიალურად უზრუნველყოფს მთელ რიგ ინტერნეტ-საზოგადოებებს (რომლებიც ქმნიან თავისუფალი გავრცელების ლიტერატურას) და მათში ასრულებენ მმართველის ფუნქციებს. ეს საზოგადოებები მუშაობენ Wiki-ტექნოლოგიაზე, აქედან მომდინარეობს ფონდის სახელწოდებაც (Wiki და Media — მულტიმედიის შემოკლება). ფონდის საქმიანობა ხორციელდება შემოწირულობების საფუძველზე, ხოლო „თავისუფალი“ ლიტერატურის შედგენის საქმეს თავის თავზე იღებენ მოხალისეები მთელი მსოფლიოდან.

ფონდი არის „ვიკის უყვარს ძეგლები“-ის დამფუძნებელი. ფონდი ვიკიმედიის შტაბ-ბინა მდებარეობს აშშ-ის ქალაქ სან-ფრანცისკოში. ვიკიმედიის პროექტები რეგულირდება კალიფორნიის შტატის კანონებით, ხოლო საკუთრივ ორგანიზაცია რეგისტრირებულია ფლორიდის შტატის კანონით დადგენილი წესით. თავდაპირველად ორგანიზაციის ოფისი სენტ-პიტერსბერგში იყო განთავსებული, ხოლო ქალაქ ტამპაში ჯერ კიდევ არის განთავსებული ორგანიზაციის სერვერები, უფრო მოგვიანებით, აგრეთვე სერვერები განთავსდა ვირჯინიის შტატის ქალაქ ეშბერნში.

დადგენილების თანახმად, ფონდის მიზანია საგანმანათლებლო კონტენტის შეკრება და განვითარება და მისი ეფექტიანი და გლობალური გავრცელება. ფონდი ვიკიმედიის ოფიციალური გახსნის შესახებ განაცხადა ვიკიპედიის თანადაფუძნებელმა ჯიმი უელსმა 2003 წლის 20 ივნისს, რომელიც მანამდე ვიკიპედიას მართავდა საკუთარი კომპანიის Bomis-ის ეგიდით. ფონდის მუშაობა ფინანსდება ნებაყოფლობითი შემოწირულობებით მთელი მსოფლიოდან.

ვიკიპედიის წარმატებით წახალისებულმა ფონდის ადმინისტრაციამ თავის მონაწილეებს შესთავაზა შეექმნათ ახალი ვებ-საიტები იმავე პრინციპზე აგებული სხვა საგანმანათლებლო და საცნობარო გამოცემების განვითარებისათვის. ფონდი ვიკიმედია უზრუნველყოფს კრაუდსორსინგის რიგი ვიკი-პროექტის მუშაობას, მათ შორის არიან: Wikipedia, Wiktionary, Wikiquote, Wikibooks, Wikisource, Wikimedia Commons, Wikispecies, Wikinews, Wikiversity, Wikidata, Wikivoyage, Wikimedia Incubator და Meta-Wiki.

ორგანიზაციის მთავარი და წამყვანი პროექტია თავისუფალი ენციკლოპედია ვიკიპედია, რომელიც შედის მსოფლიოს ყველაზე მონახულებადი საიტების ათეულში. პროექტში მსოფლიოს სხვადასხვა ქვეყნებიდან მონაწილეობენ მოხალისეები, რომელთა შედეგად იქმნება „თავისუფალი კონტენტი“ და პროგრამული უზრუნველყოფა, რომელიც თავისუფალი ლიცენზიით ვრცელდება. ფონდის პროექტებთან დაკავშირებული ხალხი ქმნის საზოგადოებრივ ვიკიმედიის მოძრაობას (ინგლ. Wikimedia movement), რომელიც სხვადასხვა დონეზეა დაკავშირებული თავისუფალი პროგრამული უზრუნველყოფის, თავისუფალი კულტურის, ანტიკოპირაიტის, ღია მონაცემების მოძრაობებთან და სხვა.

## ვიკიმედიის პროექტები

|  |  |  |  |  |  |
| --- | --- | --- | --- | --- | --- |
|  | **სახელი:** Wikibooks **აღწერა:** უფასო სახელმძღვანელოები **საიტი:** //www.wikibooks.org |  | **სახელი:** Wikinews **აღწერა:** ახალი ამბები **საიტი:** //www.wikinews.org |  | **სახელი:** Wikispecies **აღწერა:** სახეობების ტაქსონომიის კატალოგი **საიტი:** //species.wikimedia.org |
|  | **სახელი:** Wikidata **აღწერა:** მონაცემთა ბაზა **საიტი:** //www.wikidata.org |  | **სახელი:** Wikipedia **აღწერა:** ონლაინ ენციკლოპედია **საიტი:** //www.wikipedia.org |  | **სახელი:** Wikiversity **აღწერა:** სასწავლო მასალების რესურსი **საიტი:** //www.wikiversity.org |
|  | **სახელი:** Wikimedia Commons **აღწერა:** მედიაფაილების საცავი **საიტი:** //commons.wikimedia.org |  | **სახელი:** Wikiquote **აღწერა:** ციტატების კოლექცია **საიტი:** //www.wikiquote.org |  | **სახელი:** Wikivoyage **აღწერა:** თავისუფალი გზამკვლევი **საიტი:** //www.wikivoyage.org |
|  | **სახელი:** Meta-Wiki **აღწერა:** ვიკიმედიის პროექტების კოორდინაცია **საიტი:** //meta.wikimedia.org |  | **სახელი:** Wikisource **აღწერა:** თავისუფალი ბიბლიოთეკა **საიტი:** //www.wikisource.org |  | **სახელი:** Wiktionary **აღწერა:** ლექსიკონი და თეზაურუსი **საიტი:** //www.wiktionary.org |

## რესურსები ინტერნეტში

* ოფიციალური საიტი
* ვიკიმედიის ბლოგი.
* ვიკიმედია freenode-ზე, irc.freenode.net

## სქოლიო